**ELŐTERJESZTÉS**

Bihardancsháza Község Önkormányzata

Képviselő-testületének

2022. november 9-i ülésére

**Tárgy:** a szociális tüzelőanyag támogatás helyi szabályairól szóló 12/2019.(XI.14.) önkormányzati rendelet módosítása

**Előterjesztő:** Balku Tamás polgármester

**Előterjesztést készítette:** Tőzsér-Papp Dóra jegyző

**Véleményezi:** Ügyrendi Bizottság

**A döntéshez egyszerű/minősített többség szükséges.**

**ELŐTERJESZTÉS**

Bihardancsháza Község Önkormányzata

Képviselő-testületének

2022. november 9-i soros ülésére

**Tárgy:** a szociális tüzelőanyag támogatás helyi szabályairól szóló 12/2019.(XI.14.) önkormányzati rendelet módosítása

**Tisztelt Képviselő-testület!**

A szociális tüzelőanyag támogatás helyi szabályairól szóló 12/2019.(XI.14.) önkormányzati rendelet módosítása szükséges tekintettel arra, hogy a világpiaci energiaárak növekedése a hazai rezsidíjak emelkedését is eredményezte, melyek kiegyenlítése nagy nehézséget okoz a rászorult személyek mindennapi életében. Ezért, hogy önkormányzatunk segíteni tudjon ezen személyek, családok részére, indokolt a szociális tüzelőanyag támogatásra jogosultak körének bővítése.

A 2. § (2) bekezdése alapján szociális tüzelőanyag támogatásra jogosult az, akinek családjában az egy főre eső jövedelem nem haladja meg az öregségi nyugdíj mindenkori legkisebb összegének 350 %-át (99.750-Ft), mely 4,5-szeresére, azaz 128.250 Ft-ra emelkedne.

A rendelet többi része változatlan marad.

Ehhez kérem a Képviselő-testület támogatását.

Bihardancsháza, 2022. november 3.

Balku Tamás sk.

polgármester

**ELŐZETES HATÁSVIZSGÁLATI LAP**

(a jogalkotásról szóló 2010. évi CXXX. törvény 17. §-a alapján)

A jogalkotásról szóló törvény szerint a jogszabály előkészítője a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, az önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell.

A rendelet előzetes hatásvizsgálata:

* Társadalmi, gazdasági, költségvetési hatásai: A rendelet a települési támogatásra jogosultak egy főre eső jövedelemhatárát módosítja, amely a támogatást igénylők részére lesz pozitív hatással.
* Környezeti és egészségi következményei: Környezeti és egészségi következmények nem várhatóak.
* Adminisztratív terheket befolyásoló hatásai: Adminisztratív terheket befolyásoló hatások minimálisan nem várhatók.
* A jogszabály megalkotásának szükségessége, a jogalkotás elmaradásának várható következményei: A települési támogatásra jogosultak körének bővítése. A jogalkotás elmaradásának közvetlen jogi, felügyeleti következménye keletkezhet.
* A jogszabály alkalmazásához szükséges személyi, szervezeti, tárgyi és pénzügyi feltételek teljesülése: A meglévő állományi létszámban a személyi, szervezeti, tárgyi feltételek adottak. A pénzügyi feltételek a költségvetésben biztosítottak.

A fentiekben foglaltak alapján javaslom a rendelet-tervezet elfogadását.

A Jat. 18. §-ában meghatározott indokolási kötelezettséget jelen előterjesztés tartalmazza.

Bihardancsháza, 2022.november 3.

Tőzsér-Papp Dóra sk.

jegyző